(คำแปล)

**แบบคำขอใช้สิทธิของเจ้าของข้อมูลส่วนบุคคล**

โดยที่พระราชบัญญัติคุ้มครองข้อมูลส่วนบุคคล พ.ศ. 2562 ("**พ.ร.บ. คุ้มครองข้อมูลส่วนบุคคล**") ได้กำหนดสิทธิบางประการซึ่งเกี่ยวข้องกับข้อมูลส่วนบุคคลของคุณตามนโยบายข้อมูลส่วนบุคคลของ [ชื่อบริษัท] [ระบุลิงค์ที่นี่] คุณอาจร้องขอใช้สิทธิเหล่านี้ได้ตามเงื่อนไขที่กำหนดไว้ในกฎหมาย และขั้นตอนการใช้สิทธิของเจ้าของข้อมูลส่วนบุคคลของเรา

ข้อมูลส่วนบุคคลที่ร้องขอในแบบฟอร์มนี้เป็นข้อมูลที่จำเป็นเพื่อให้ [ชื่อบริษัท] ("**บริษัท**" "**เรา**" หรือ "**ของเรา**") สามารถพิสูจน์ตัวตนของคุณ และดำเนินการตามคำขอของคุณได้ ข้อมูลที่คุณให้จะถูกเก็บรวบรวมและใช้เพื่อบ่งชี้ข้อมูลส่วนบุคคลที่คุณร้องขอ และดำเนินการตามคำขอของคุณตาม พ.ร.บ. คุ้มครองข้อมูลส่วนบุคคล และข้อมูลที่คุณให้จะถูกเก็บรักษาไว้อย่างปลอดภัยจนกว่าจะเสร็จสิ้นขั้นตอนที่เกี่ยวข้อง

เพื่อป้องกันมิให้บุคคลภายนอกที่ไม่มีอำนาจใช้คำขอใช้สิทธิของเจ้าของข้อมูลส่วนบุคคลของคุณโดยมิชอบ และเพื่อที่จะคุ้มครองข้อมูลส่วนบุคคลของคุณ เราจำเป็นต้องพิสูจน์ยืนยันตัวตนของคุณก่อนที่จะดำเนินการตามคำขอของคุณ โปรดส่งคำขอของคุณโดยใช้แบบฟอร์มนี้ พร้อมทั้งแนบสำเนาเอกสารประจำตัวของคุณ (เช่น สำเนาบัตรประจำตัวประชาชนหรือหนังสือเดินทาง) ไปที่

[ชื่อบริษัท

ที่อยู่ของบริษัท

วิธิการติดต่อของบริษัท เช่น อีเมล]

ถ้าคำขอของคุณถูกต้อง และรายละเอียดที่คุณให้มีความครบถ้วนสมบูรณ์ เราจะรับทราบคำขอของคุณและเริ่มต้นดำเนินการตามคำขอของคุณ

ถ้าคำขอที่คุณส่งถึงเราไม่ถูกต้อง (เช่น ไม่มีข้อพิสูจน์หรือรายละเอียดที่จำเป็น) เราจะคืนคำขอของคุณพร้อมทั้งเอกสารแนบ และแจ้งให้คุณทราบเหตุผลที่คำขอของคุณถูกปฏิเสธ

**ส่วนที่ 1 รายละเอียดของเจ้าของข้อมูลส่วนบุคคล**

|  |  |
| --- | --- |
| รายละเอียดของเจ้าของข้อมูลส่วนบุคคล | |
| ชื่อ |  |
| นามสกุล |  |
| ที่อยู่ |  |
| ที่อยู่อีเมล |  |
| หมายเลขโทรศัพท์ |  |

ถ้าคำขอนี้ทำขึ้นในนามของเจ้าของข้อมูลส่วนบุคคล โปรดระบุรายละเอียดของคุณ พร้อมทั้งแนบสำเนาของเอกสารแสดงการมีอำนาจดำเนินการ (เช่น หนังสือมอบอำนาจ)

|  |  |
| --- | --- |
| รายละเอียดของผู้แทนที่มีอำนาจของเจ้าของข้อมูลส่วนบุคคล | |
| ชื่อ |  |
| นามสกุล |  |
| ที่อยู่ |  |
| ที่อยู่อีเมล |  |
| หมายเลขโทรศัพท์ |  |

**ส่วนที่ 2 คำขอของเจ้าของข้อมูลส่วนบุคคล**

โปรดกาในช่องข้างล่างนี้เพื่อระบุสิทธิที่คุณประสงค์จะใช้ และให้ข้อมูลที่เกี่ยวข้องโดยละเอียด เพื่อให้เราสามารถดำเนินการตามคำขอของคุณได้ โปรดให้ข้อมูลเบื้องต้นมากที่สุดเท่าที่จะเป็นไปได้ หากเป็นไปได้ โปรดให้ข้อมูลที่เฉพาะเจาะจงเกี่ยวกับกิจกรรมการประมวลผล บริการ แผนก บุคคล หรือเหตุการณ์ที่เกี่ยวข้อง โปรดระบุบระยะเวลา วันที่ ชื่อหรือประเภทของเอกสาร การอ้างอิงแฟ้มข้อมูล และข้อมูลอื่นใดที่อาจช่วยเหลือเราในการดำเนินการตามคำขอของคุณเท่าที่คุณทราบ

|  | **สิทธิ** | **รายละเอียดของสิทธิ** | **ข้อมูลโดยละเอียด** |
| --- | --- | --- | --- |
| □ | **สิทธิการเข้าถึง** | คุณมีสิทธิในการขอเข้าถึงและขอรับสำเนาข้อมูลส่วนบุคคลของคุณ หรือขอให้เปิดเผยถึงการได้มาซึ่งข้อมูลส่วนบุคคลของคุณที่คุณไม่ได้ให้ความยินยอม | 1. โปรดระบุข้อมูลที่ร้องขอ  Click or tap here to enter text.  2. โปรดให้เหตุผลของคุณ  Click or tap here to enter text. |
| □ | **สิทธิการแก้ไขให้ถูกต้อง** | คุณอาจมีสิทธิในการขอให้แก้ไขข้อมูลส่วนบุคคลที่เราเก็บรวบรวมเกี่ยวกับคุณ ซึ่งไม่สมบูรณ์ ไม่ถูกต้อง ก่อให้เกิดความเข้าใจผิด หรือไม่เป็นปัจจุบัน | 1. โปรดระบุข้อมูลที่ต้องการแก้ไขหรือทำให้สมบูรณ์  Click or tap here to enter text.    2. ข้อมูลที่ถูกต้องและสมบูรณ์ตามความเห็นของคุณ  Click or tap here to enter text. |
| □ | **สิทธิในการลบข้อมูล** | คุณอาจมีสิทธิขอให้ดำเนินการลบหรือทำลาย หรือทำให้ข้อมูลส่วนบุคคลของคุณเป็นข้อมูลที่ไม่สามารถระบุตัวบุคคลที่เป็นเจ้าของข้อมูลส่วนบุคคลได้s | 1. โปรดระบุข้อมูลที่ควรลบ  Click or tap here to enter text.  2. โปรดให้เหตุผลของคุณ  □ ข้อมูลส่วนบุคคลได้หมดความจำเป็นตามวัตถุประสงค์ในการเก็บรวบรวม ใช้ หรือเปิดเผย  □ คุณได้ถอนความยินยอมในการเก็บรวบรวม ใช้ หรือเปิดเผยข้อมูล  □ คุณขอคัดค้านการเก็บรวบรวม ใช้ หรือเปิดเผยข้อมูลส่วนบุคคลของคุณ และเราไม่สามารถปฏิเสธคำขอคัดค้านโดยอาศัยข้อยกเว้นทางกฎหมายที่มีผลใช้บังคับ  □ คุณขอคัดค้านการเก็บรวบรวม ใช้ หรือเปิดเผยข้อมูลส่วนบุคคลของคุณเพื่อวัตถุประสงค์เกี่ยวกับการตลาดแบบตรง  □ ข้อมูลส่วนบุคคลของคุณได้ถูกเราเก็บรวบรวม ใช้ หรือเปิดเผยโดยไม่ชอบด้วยกฎหมาย |
| □ | **สิทธิการโอนย้ายข้อมูล** | คุณอาจมีสิทธิขอรับข้อมูลส่วนบุคคลที่เรามีเกี่ยวกับคุณในรูปแบบที่มีการจัดระเบียบแล้วและสามารถอ่านได้ในรูปแบบอิเล็กทรอนิกส์ และเพื่อส่งหรือโอนข้อมูลดังกล่าวไปยังผู้ควบคุมข้อมูลส่วนบุคคลอื่น | 1. โปรดระบุข้อมูลที่ควรโอนย้าย  Click or tap here to enter text.  2. โปรดให้เหตุผลของคุณ  □ เป็นการเก็บรวบรวม ใช้ หรือเปิดเผยข้อมูลตามความยินยอมของคุณ  □ เป็นการเก็บรวบรวม ใช้ หรือเปิดเผยข้อมูลตามสัญญาที่คุณเข้าทำกับเรา |
| □ | **สิทธิการคัดค้าน** | คุณอาจมีสิทธิคัดค้านวิธีการที่เราเก็บรวบรวม ใช้ หรือเปิดเผยข้อมูลส่วนบุคคลของคุณ | 1. โปรดระบุข้อมูลที่คัดค้าน  Click or tap here to enter text.  2. โปรดระบุกรณีที่เกี่ยวข้อง การเก็บรวบรวม ใช้ และเปิดเผยข้อมูลส่วนบุคคลของคุณ  □ เป็นการดำเนินการเพื่อประโยชน์โดยชอบด้วยกฎหมายของบริษัทหรือของบุคคลอื่น  □ เป็นการดำเนินการเพื่อประโยชน์สาธารณะ หรือการใช้อำนาจรัฐที่ได้มอบให้แก่บริษัท  □ เป็นการดำเนินการเพื่อวัตถุประสงค์เกี่ยวกับการตลาดแบบตรง  □ เป็นการดำเนินการเพื่อวัตถุประสงค์เกี่ยวกับการศึกษาวิจัยทางวิทยาศาสตร์ ประวัติศาสตร์ หรือสถิติ |
| □ | **สิทธิการจำกัด** | คุณอาจมีสิทธิจำกัดการเก็บรวบรวม ใช้ หรือเปิดเผยข้อมูลส่วนบุคคลของคุณ | 1. โปรดระบุข้อมูลที่จำกัด  Click or tap here to enter text.  2. โปรดระบุกรณีที่เกี่ยวข้อง  □ คุณได้ขอให้เราแก้ไขข้อมูลส่วนบุคคลของคุณ และเราอยู่ในขั้นตอนการตรวจสอบคำขอของคุณ  □ เป็นข้อมูลส่วนบุคคลของคุณที่จะถูกลบหรือทำลายตามการเก็บรวบรวม ใช้ หรือเปิดเผยที่ไม่ชอบด้วยกฎหมาย แต่คุณขอให้จำกัดการใช้ข้อมูลส่วนบุคคลของคุณแทน  □ เราหมดความจำเป็นในการเก็บข้อมูลส่วนบุคคลของคุณตามวัตถุประสงค์ในการเก็บรวบรวม แต่คุณมีเหตุจำเป็นต้องขอให้เราเก็บข้อมูลส่วนบุคคลของคุณต่อไปเพื่อก่อตั้งสิทธิเรียกร้องตามกฎหมาย การปฏิบัติตามหรือการใช้สิทธิเรียกร้องตามกฎหมาย หรือการยกขึ้นต่อสู้สิทธิเรียกร้องตามกฎหมาย  □ คุณได้คัดค้านการประมวลผลข้อมูลส่วนบุคคลของคุณโดยอาศัยหรืออ้างประโยชน์สาธารณะ หรือการใช้อำนาจรัฐ หรือประโยชน์โดยชอบด้วยกฎหมาย และเราอยู่ในขั้นตอนการตรวจสอบคำขอของคุณ  □ คุณได้คัดค้านการประมวลผลข้อมูลส่วนบุคคลของคุณโดยอาศัยหรืออ้างการศึกษาวิจัยทางวิทยาศาสตร์ ประวัติศาสตร์ หรือสถิติ และเราอยู่ในขั้นตอนการตรวจสอบคำขอของคุณ |
| □ | **สิทธิการถอนความยินยอม** | เพื่อวัตถุประสงค์ที่คุณยินยอมให้เราเก็บรวบรวม ใช้ และเปิดเผยข้อมูลส่วนบุคคลของคุณ คุณมีสิทธิถอนความยินยอมของคุณในเวลาใด ๆ | 1. โปรดระบุข้อมูลที่ถูกถอนความยินยอม  Click or tap here to enter text. |

คำขอใช้สิทธิใด ๆ ที่ระบุข้างต้นของคุณอาจถูกจำกัดโดยเงื่อนไขและข้อยกเว้นภายใต้กฎหมายที่ใช้บังคับ ทั้งนี้อาจมีบางกรณีที่เราสามารถปฏิเสธคำขอของคุณได้อย่างสมเหตุสมผลและชอบด้วยกฎหมาย เช่น เนื่องจากหน้าที่ตามกฎหมายของเรา อย่างไรก็ดี ถ้าเราปฏิเสธคำขอของคุณ เราจะแจ้งเหตุผลให้คุณทราบ

**ส่วนที่ 3 การยืนยัน**

ข้าพเจ้าขอยืนยันว่าข้อมูลที่ให้ในแบบฟอร์มนี้ถูกต้อง และข้าพเจ้าเป็นเจ้าของข้อมูลส่วนบุคคลหรือเป็นผู้มีอำนาจซึ่งมีชื่อปรากฏในแบบฟอร์มนี้ ข้าพเจ้าเข้าใจว่าบริษัทจำเป็นต้องยืนยันตัวตนของข้าพเจ้าเพื่อป้องกันการใช้สิทธิของเจ้าของข้อมูลส่วนบุคคลโดยมิชอบ และบริษัทอาจจำเป็นต้องติดต่อข้าพเจ้าเพื่อขอข้อมูลเพิ่มเติม ข้าพเจ้าเข้าใจด้วยว่าคำขอของข้าพเจ้าจะไม่ได้รับการดำเนินการจนกว่าบริษัทจะได้รับข้อมูลที่จำเป็นทั้งหมดแล้ว นอกจากนี้ ข้าพเจ้าเข้าใจว่าบริษัทไม่ได้คิดค่าใช้จ่ายสำหรับคำขอนี้ แต่หากข้าพเจ้าร้องขอข้อมูลเดียวกันอีกครั้ง หรือทำการร้องขออย่างไม่สมเหตุสมผลหรือเกินสมควร บริษัทอาจเรียกเก็บค่าดำเนินการตามสมควรในการดำเนินการตามคำขอของข้าพเจ้า

ชื่อ:

ลายมือชื่อ:

วันที่: